Добры настрой стваралі музычныя нумары ў выкананні мясцовых артыстаў — народнага калектыву “Журавушка” і юных талентаў з творчых аб’яднанняў клуба. Безумоўна, не абышлося без разнастайных конкурсаў, выставы мясцовых майстрых і прадстаўленых працаўнікамі клуба пачастункаў. Нават спякота не перашкодзіла жыхарам Сасновага і навакольных вёсак атрымаць асалоду ад свята. Да таго ж, амаль ніхто з тых, хто прыйшоў на іншых паглядзець ды сябе паказаць, не вярнуўся дадому з пустымі рукамі. Кульмінацыяй свята стала традыцыйная бяспройгрышная латарэя, на якую вяскоўцы не шкадавалі па 2 рублі за білет. 20 прызоў загадчык клуба Лілія Шаржановіч з гумарыстычнымі каментарыямі ўручыла пераможцам. А галоўны прыз — новыя граблі — папоўніў асартымент сельскагаспадарчага інвентару старшыні сельсавета.